
Frumoasa publicaţie a d-lui Mihail Coslăb iese, Documen- 
tele moldovenești înainte de Stefan-cel-Mare, |, Documente interne 
(1374—1437) (laşi, 1931) poate pune capăt discuţiilor, care 
durează de atâta vreme, asupra cronologiei Domnilor moldo- 
venesti până la Stefan-cel-Mare si mai ales poate servi a li 
defini caracterul. 


Dela început, nu mai poate fi îndoială asupra datei morții 
lui Alexandru-cel-Bun. 

Avem un ultim act dela dânsul, datat 20 Decembre 6940 
(Costăchescu, n-l 99). Cu sistemul cronologic de r-iu Sep- 
tembre face: 1431; cu cel dela r-iu lanuar: 1432. Scriitorul e 

„„ Ghedeon, «diacul Doamnei» (Marina), venit din lumea 
a mânăstirească, în care se socotia cu 1-iu Septembre, după 
datina bizantină. Întâiul act, incontestabil, al lui Ile e din 
13 lanuar 6940 (Costăchescu, n-l 103): dacă nu se admite 
«anul dela Martie », cu privire la care au fost atâtea discuţii, 
între G. Popovici, D. Onciul şi mine — d-l Costăchescu le 
citează la p. 328, nota 2 —, aceasta face însă 13 lanuar 1432. 

Cronica ţării are pentru schimbarea de Domnie r-iu lanuar 
6942, ceeace ar face, cu anul dela Martie 1433, cu celălalt 1434, 
ceeace e absolut imposibil. Dar, cum se va vedea, anii cronicei 
sunt gresiti pentru toată această epocă. 


I, A. R.— Memoriile Sectiunit Istorice. Seria III. Tom. XII. Mem. 3. 

Ar fi două obiecții, pe care le ridicasem eu însumi acum 
multi ani de zile si care mă făcuseră să admit întâiu data 
de 1433, pe care, în nota din Convorbiri literare, am părăsit-o. 

Intâiu lupta dela 22 Iunie 1432 cu Turcii (Gelcich, Diplo- 
matarium Ragusanum), pe care o puneam în sama lui Ale- 
xandru. Numele acestuia însă nu e pomenit. 

Apoi actul pornit dela guvernul Ordinului Teutonic (Studii 
şi documente, VI, pp. 653-4),în care, în Februar 1432, se vor- 
beşte -de «Domni: din Moldova », — si se ştie că Alexandru 
își asociase pe Ilie, care, în lista marturilor din familia dom- 
nească, trece înainte, iar ceilalți, Stetco, Petru, Alexandru, pe 
urmă, Dar vestea morţii, la 1-iu lanuar 1432, a bătrânului 
Domn n'a putut ajunge decât mult mai târziu la Mosty, de 
unde vine documentul. Iar, dacă si în Iulie (7b:d., pp. 654-5), 
printr’o stafetä a aceluiaș comandor teutonic, se vorbeşte de 
întoarcerea din Moldova, dela « Domnii» ei, a unei solii a 
Marelui Maestru, Reybnitz si Fochs, se poate ca drumul să 
li fi ţinut mai mult timp. De altfel, cum se va vedea, si Ilie 
a început cu un fel de asociere, a fratelui Bogdan, tatăl lui 
Stefan-cel-Mare; deci erau tot « Domni » în Moldova 1). 

Data de «vara anului 1433 » la Dlugosz este cu totul in- 
admisibilä. 


Ilie începe, la 4 anuar 1432, cu Sfatul părintelui său. 
Lângă dânsul ar părea că ţine pe Bogdan, numai pe Bogdan, 
cu excluderea celorlalți doi frați în viață, Stefan (Stetco) si 
Petru. Dusmänia cu dânșii, născuţi din alte mame, primul 
din Stanca, celălalt din Doamna Marina — ambele străine — 
‘ar fi pornit încă de atunci. 

La 13 lanuar încă — dacă actul, păstrat numai în traducere 
târzie, e autentic — Domnul are lângă sine pe cei doi fraţi, 
fără Bogdan. O revoluţie de palat care s'ar fi petrecut? S'ar 
crede o intervenţie polonă ca aceea care a adus, după multe 
frământări, împăcarea din vara anului 1435. 

Dar analiza amănunțită a listei boierilor m'a dus (v. Buletinul 
Comisiei Istorice pe anul 1931; supt tipar) la altă explicaţie. 


1) Presupusul act din 16 Februar 1432 al lui Alexandru (Uricariul, XIV, pp. 
58-09) e de fapt din 1424 (Costăchescu, pp. 161-6). 

Actul din 4 anuar, scris de diacul Cupcici, de origine rusească, 
e după computul rusesc, adecă din 1433. Deci Ilie nu s'a des- 
pärtit nici în ce priveşte colaboratia fraților de sistemul lui 
Alexandru. ya 

Trecând peste ciudatul act sucevean dela 29 Iunie 1432, 
redactat de un Pasco diacul, în care marturii, afară de unul 
singur, Fâräu (Forré), sunt de ocazie, avem la începutul. lui 
1433 chiar ruperea de Stetco si Petru. Se pomeneşte ca martur 
numai Bogdan, nerecunoscut de Alexandru, care el poate să fi 
provocat schimbarea. 


Războiul pentru tron se poate socoti deci ca început. Dlugosz 
pretinde că Ilie a înecat pe mama lui Ștefan; de fapt pare 
că e vorba de mama lui Petru, Marina, pomenită de Alexandru 
până la sfârșit. Va fi fost o duşmănie de femeie cu Litvana 
Marinca, soţia lui Ilie. Conflictul e întrerupt de o împăcare. Ea 
avuse loc la 15 lunie, când acum Sfefco reapare. El singur, şi nu 
Petru, care, ca şi Bogdan, a căutat şi găsit alte drumuri. El 
aduce cu dânsul un şir de boieri, Dan, Uncleat, Cozma lui 
Șandru, Costea lui Dragoș, Petru lui Hudea (din Hudesti) 
:(Costächescu, n-l 112). 

Dar a doua oară se rupe înțelegerea. Se dă lupta dela Loloiu, 
în care Stefan e învins. Localitatea cred că o pot identifica. 
Podul Iloaii se scria odată Podul Leloaii. « Leloaia » n'are 
sens, si deaceea s'a inventat nevasta lui Ilie, Iloaia. E podul 
dela Loloiu. In Muntenia este o localitate cu acest nume, 
precum şi un Loloiești, o Loloiasca. 

Cronica socoate până atunci douăzeci şi una de luni de 
Domnie a lui Ilie. Dela 1-iu lanuar 1432 la r-iu lanuar 1433 
au trecut douăsprezece: alte nouă duc la Septembre 1433. 
In Octombre si Novembre avem însă acte dela Stefan (v. Chilia 
si Cetatea-Albă, p. 92; Costăchescu, n-l 116). Deci data luptei 
dela Loloiu, dela Podul Loloiu, se poate fixa precis, împăcând 
toate izvoarele. 

Aici, o observaţie. Cronica urmează: (iar după războiul 
dela Loloiu, domni singur >) —adecă Ilie — «(22 de luni». Lipsä 
de sens patentă. Avem a face cu anii lui Ștefan și, cum 
vom vedea, ei se potrivesc. 

Forma cronicei slavone pe care a avut-o Ureche vorbește 
de lupta dela « Loloiu », adăugind (după Dlugosz) că Ștefan 
venia dela Munteni, el, fiul Muntencei. Acolo eră Domn 
acel Aldea, poate o rudă, pus de Alexandru și care-i și 
luase numele. Dar a admite, ca I. Bogdan, lupta pe teritoriul 
muntean, la Loloiul Buzăului, nu se poate. 

Deocamdată, cu toată asigurarea lui Dlugosz, care opune 
«usuratecului » Ilie pe măturul, cumintele Ștefan, Ștefan nu-și 
poate strânge o Curte. E un simplu alaiu de usurpator. Dintre 
boierii vechi el are însă pe starostele Jurj dela Frätäuti, al 
cărui fiu, Dancu, e răsplătit, si pe Mihail Dorohoianul, pe 
Neagoe Logofătul, din vechea gardă a părintelui său, și chiar 
pe diacul Ghedeon; se adaugă Stan al Bârlei. Incolo, tineret 
necunoscut: Duma cel Negru, Negrilă, Ciurbă, Banciu şi fratele 
Stefu, Halmaj, Albu Ceasnicul, un Cliucinic — între ei probabil 
Munteni, ca Vistierul Mircea. Concentrarea se face însă răpede 
în jurul lui, cu Dan, Cupcici, Uncleat, Vistierul Stan, fraţii Blaj, 
Domuncus și Iacob Geréby, Cârstea, Bogdan Stolnicul, popa 
Iuga, bătrânul Isaia, Dienis (Costăchescu, n-le până la 124). 


Ilie, refugiat în Polonia si înzestrat de rege ca o rudă, a încercat 
în zădar cu o restauratie: a fost bătut la Dărmănești, în ziua 
de r-iu Februar 1434. Data cronicii e bună. Si data de săptă- 
mână - coincide. Locul e în Vestul țării: Neamţ sau Bacău. 
Ilie pare deci a se fi menţinut pe acolo, probabil în cetatea. 
Neamtului. In Polonia s'a întors, ca unul care fugise de sub 
o pază onorabilă, numai pentru a fi internat la Sieradz. 

Asa tin lucrurile — Domnie de « douăzeci și două de luni » — 
până în vara anului 1435. 


Dar încă din 1434 vedem nelinistea lui Ștefan (Costăchescu, 
n-le 125 si urm.), deși în 1433 încă s'a împăcat cu Polonia 
(Hurmuzaki, II?, n-le DCLXVI-LXX). La 25 Maiu el e 
la Iași, în Iunie la Suceava, în Iulie la Dorohoiu, întreținând 
boierii cu daruri, şi ei rămân în parte credincioşi. In Octombre 
el e la Suceava, asigurat (n-le 128-0). 

O lovitură a lui Ihe în iarnă îl aşează provizoriu la Suceava, 
unde e la 17 Februar 1435 (n-l 136). In jurul lui e Jurj de 

Frätäuti, Dan, Șteful, Mândru, Cozma, Duma, Mircea, Banciu, 
Fârău, Cârstea, noii Vitolt, Mise, Baloș, Berinde. Dar Ștefan 
e acolo la 14 Februar (n-l 132), si el cu noi ajutători: Costea 
lui Dragoş, Vanä Ureacle, Gancea, Giurgiu Piatră. 

Lupta dela Podraga restabilește însă pe Ihe. Data de lună, 
4 August, e bună în cronică, nu însă și anul: 6944, care ar fi 
1436. Gresitä si data de săptămână, Vineri, care e bună tot 
numai pentru 1436. Nu trebuie să se creadă că totdeauna 
aceste date lunare sunt exacte: călugării cari făceau cronica, 
— da călugării, căci la Curte s'ar fi scris cu altă pasiune și 
s'ar fi dat alte amănunte —, aveau la îndemână pascaliile lor, 
si ei ţineau neapărat ca ziua de săptămână să figureze în date. 

„Actele cu Polonia: supunerea la 14 Septembre a lui Ștefan, 
căruia i se dau veniturile Moldovei-de-jos, jurământul lui Ilie 
şi al boierilor, sunt din August-Septembre 1435 (Hurmuzaki, 
II?, p.853 şi urm.). Acolo boierii apar toți cu curțile lor: Vâlcea 
de Lipnic, Isaia de Baia, Petru de Hudeşti, Uncleat de Ză- 
bräuti, Șteful de Serbänesti, Duma de Braniște, Lazăr de 
Tulova, Stan Bârlea de Voroneţ, Vitolt de Ripujeni, Denes 
Chropotowski, Stetco al lui Jurj de Toporäuti, Damancus de 
Siretel, Toanäs de Șomuz, Sima al lui Mihăilaș din « Izghert », 
Mirea fiul lui Ravas (Litovoiu), Boris de Cuciur, Mic de 
Silisäu (2bd., n-l DCCXXIX). 

Il vedem pe Ilie Domn în Suceava, la 3 Septembre, când jură 
regelui polon (Hurmuzaki, 112, n-le DCLXXIV-V), — dar nu 
se înseamnă ca loc al documentului Suceava —, la 8 Octombre 
1435 (Costăchescu, n-l 137). Boierii sunt cei din iarna primei 
așezări acolo în Suceava: Jurj, dar si bătrânul Vâlcea, Dan, 
cei doi fii ai lui Jumătate, Lazăr şi Stanciu, Duma, dar și 
Mircea al lui Limbädulce, un Täutu, un Iacus, un Cosulä 
— întemeietorul mănăstirii botoșănene—, cu aceiași Balos si 
Berinde. El este sau merge însă la Hotin, unde sunt amicii, rudele 
poloni, încă dela 18 ale aceleiași luni (ibid., n-l 138). Logofătul 
Denes e lângă dânsul. Deaici se face dania lui Stan Babici, în 
aceeaș zi (Hurmuzaki, IL?, pp. 859-60). La 25 Novembre Ilie e 
întors în capitala sa (Costăchescu, n-l 139). 

Conflictul nu este însă terminat. Se pare că din nou cearta a 
izbucnit. Lângă Iaşi, la Piperesti, Chiperesti pe Jijia, se dă lupta, 

arătată de cronici ca posterioară celei dela Podraga, în ziua 
de 8 Martie 1436. Aici data de săptămână, oi, se potriveşte. 

Lupta, în care biruie tot Ilie, e pentru asociarea la tron: Ilie 
nu-l pomenise pe Stefan până atunci nici între marturi, ci 
numai pe fiul Roman. Primul act care constată înțelegerea 
nu e mai nou decât din 12 April (Costăchescu, n-l 140). : 

Baico, apoi pârcălabul de Hotin, Stanciul, sunt răsplătiți de 
cei doi Domni cari-și împart puterea (Costăchescu, n-le 140-1). 
[i găsim împreună la Vasluiu în ziua de 21 April a anului 
acestuia 1436. Boierimea se ţine de dânşii, introducându-se 
şi elemente nouă, un Simion Turcul, un fiu al lui Duma 
(îbid., n-l 141). In Maiu fraţii atâta timp dușmani stau unul 
lângă altul la Suceava (n-l 144), dar lunie-i aduce iar la Vasluiu, 
devenit capitala lui Stefan (n-le 145-6). Apoi ei trec în lulie 
la Suceava (n-l 147), ca să revie, la 17 din această lună, la Vas- 
luiu si să treacă înainte de sfârşitul lunii la Suceava, când 
dăruiesc pe Petru Ungureanul din Câmpul lui Dragoş (n-l 149). 
Alternanta continuă, Domnii părând a fi stabilit si schimbarea 
resedintii consortiului lor dela unul la altul: 11, 20 August la 
Vasluiu (n-le 150-1), 27 August, 18, 19 Septembre la Suceava 
(n-le 152-4). Urmează o lacună. 


Cui! 


Actul, lui Ile singur din Suceava, 6944, nu poate fi decât 
din 1435: îl va fi scris un călugăr care socoate dela r-iu Sep- 
tembre d observă şi editorul, p. 496). Căci la 7 Decembre 
Domnii sunt la Vasluiu iarăşi, dăruind pe popa luga si pe 
fiul lui, Mihul grămăticul (n-l 156 1). Februar e petrecut la 
Suceava, unde cel ce primește daruri de confirmări e Steful . 
al lui Jumătate (1bid., n-l 157 2); Maiu în Vasluiu (n-l 159%), 
ca şi Iulie (n-l 162), dar August — cu dania lui Nemirco Cior- 
toreanul — iarăși la Suceava (n-l 163 *), ca si Decembre — cu 
aceea a lui Mihail din Dorohoiu (n-le 165-6). | 


1) Apare si un nou boier, loan Balcean. 

2) « Marusca, sora soţiei noastre », care a săvârșit « viclenie când a fugit la Ruși», 
deci în Polonia rusească, e probabil Doamna lui Ştefan, căci soţia lui Ilie era Marinca 
si n’avea altă soră decât pe principesa polonă Sofia (Bogdan, o. c., pp. 68—70; 
cf. Costăchescu, p. 511, n-l 158). 

3) Se pare că acte scrise răpede puteau să fie date şi de Ilie singur, ca acela, care nu 
pare fals, din Suceava, 30 Iunie 1437 (ibid., n-l 160). Dar autenticitatea lui nu e sigură. 

4) Boieri noi Vlaşin, si doi alţii. Apoi (p. 542) Manoil Grecul (Grec adevărat, 
se pare). 

